cyanic-selkie/wikianc huggingface dataset:
Mikael Agricola
Liewen a Wierk
De Mikael Agricola gëllt als de Papp vun der finnescher Literatursprooch. Op der Basis vum Dialekt vun Turku, a mat Elementer aus anere finneschen Dialekter, mat geléinte Wierder - haaptsächlech aus dem Schweedeschen, dem Däitschen an der laténgescher Sprooch -, an och mat Neologismen, huet hien eng finnesch Kultursprooch entwéckelt, mat där och d'Beräicher Theologie oder Wëssenschaft sech elo mat Erfolleg artikuléiere konnten. Seng éischt Publikatioun, déi an engems dat éischt Wierk ass, dat op Finnesch gedréckt gouf, war eng Sammlung vu fundamentale chrëschtlechen Texter, déi sech, mam Titel ABC-Kiria (= ABC-Buch), ë. a. nom Luther sengem Klenge Katchëssem an nom Melanchthon sengem Katchëssem orientéiert huet. 1544 huet den Agricola d'Rucouskiria Bibliasta erausginn, en déckt Gebietbuch, op Basis vu Bibeltexter, dat vläicht dat bescht Beispill vun humanistescher Eruditioun am deemolege Kinnekräich Schweden duerstellt. Seng gréisst Leeschtung, awer, war d'Iwwersetzung vum Neien Testament (Se Wsi Testamenti) an d'Finnescht. Dës Aarbecht, déi op de griicheschen Urtext berout, awer och déi laténgesch Iwwersetzung vum Erasmus, déi däitsch Iwwersetzung vum Luther an déi schweedesch Iwwersetzung vum Olaus Petri berücksichtegt, gouf 1543 ofgeschloss a 1548 zu Stockholm publizéiert. 1549 huet den Agricola seng finnesch Adaptatioun vun der Massliturgie (Messu eli Herran Echtolinen) verëffentlecht. 1551 huet hien eng Iwwersetzung vun de Psalmen (Dauidin Psalttari) publizéiert, a kuerz duerno nach aner Iwwersetzunge vu Passagen aus dem Alen Testament. An der Introduktioun zu senger Psalmeniwwersetzung huet den Agricola interessanterweis eng Opzielung vun heednesche Gëtter aus der finnescher Mythologie bruecht an domat, fir spéider Zäiten, eng wichteg Quell hannerlooss, fir d'Etude vun den Traditioune vu Finnland.
De Mikael Agricola war awer net nëmmen ee bedeitenden Theolog, Auteur an Iwwersetzer, mä och ee gudden a virsiichtege Verwalter vum Akommes vum Doumkapitel a vun de Pare vun Turku. 1557 gouf hie vum Kinnek vu Schweden, als Member vun enger diplomatescher Delegatioun déi vum Laurentius Petri ugeféiert gouf, bei de russeschen Zar Iwan de Schreckleche geschéckt, fir un de Friddensverhandlungen tëscht Russland a Schweden deelzehuelen (Traité vun Nowgorod, 1557). Um Heemwee no Finnland ass den Agricola - warscheinlech zu Uusikirkko - gestuerwen. Hie gouf an der Kathedral vu Viipuri begruewen, mä et kennt keen déi genee Plaz, wou säi Graf ass.
La 'question juive' au Luxembourg (1933-1941): L'Etat luxembourgeois face aux persécutions antisémites nazies
La 'question juive' au Luxembourg (1933-1941): L'Etat luxembourgeois face aux persécutions antisémites nazies, och bekannt als Rapport Artuso, no sengem Auteur Vincent Artuso, ass e Rapport, deen dësen am Kader vun engem Fuerschungsprojet, am Optrag vun der Lëtzebuerger Regierung, 2015 virgeluecht huet.
Doran analyséiert hien ë. a. d'Roll vun der Verwaltungskommissioun zu Lëtzebuerg an den éischte Méint vun der däitscher Besatzung 1940-1944/45
Geschicht
De Sujet vun deem Fuerschungsprojet huet sech 2013 erausgeschielt, nodeems den Historiker Denis Scuto Lëschte vu jiddesche Schoulkanner publizéiert hat, déi d'Verwaltungskommissioun déi eenzel Gemengen oder Lycéeë gedoen hat, opzestellen. Den deemolege Premierminister Jean-Claude Juncker sot doropshin an enger Debatt, et géif e "Flou" iwwer de Grad vu Kollaboratioun vun der Regierungskommissioun mam Gauleiter Gustav Simon senger Zivilverwaltung.
D'Uni Lëtzebuerg krut den Optrag, eng Recherche doriwwer ze maachen. De Vincent Artuso krut e Fuerschungsoptrag, an huet d'Resultat vu senge Recherchen an engem Ofschlossrapport am Februar 2015 virgestallt.
E kënnt zum Schluss, datt d'Verwaltungskommissioun an 3 Beräicher mat der däitscher antisemittescher Politik kollaboréiert huet: dem Identifizéiere vun de Judde beim Expulséieren aus dem ëffentlechen Déngscht, aus de fräie Beruffer an aus dem Schoulwiesen a bei der Zwangsenteegnung vun hirem Besëtz. ,
Rezeptioun
D'Reaktiounen op de Rapport ware vun de Medie gréisstendeels positiv. Sou huet d'Revue vun engem "Meilenstein" geschwat. D'Historiker Henri Wehenkel a Charles Barthel hunn, wann och aus ganz ënnerschidddleche Grënn, hir Bedenken ugemellt.
Ausbléck
Den 9. Juni 2015 huet d'Chamber eestëmmeg eng Resolutioun ugeholl, an där se sech bei der jiddescher Communautéit fir d'Verhale vun Deeler vun de Lëtzebuerger Verwaltunge virun a wärend dem Zweete Weltkrich entschëllegt huet. Déi Resolutioun huet sech op d'Conclusioune vum Artuso sengem Rapport gestäipt.
Och d'Regierung huet sech deenen Entschëllegungen ugeschloss.
Himmelbaach
D'Himmelbaach ass eng lëtzebuergesch Baach am Kanton Wolz an de Gemenge Kiischpelt a Wolz. Bei der Administration de la gestion de l'eau huet se de Code 224.
Et ass e lénksen Niewefloss vun der Wolz.
Si entsteet aus dem Zesummelaf vun der Fallbech an der Nirterbaach um Fouss vun der Kopp Hoppescht op enger Héicht vun 350 Meter (NG-L), eng ronn 1.450 Meter nërdlech vun Näertrech.
Rémy Julienne
Hie war 1958 franséische Champion am Motocross.
Himmelbaach
D'Himmelbaach ass 5.300 Meter laang.
Rémy Julienne
Hien huet seng Carrière als Cascadeur 1964 am Film Fantômas gestart. Hien huet d'Cascade fir bekannt franséisch Filmer wéi Le Gendarme de Saint-Tropez, La grande vadrouille, Le cerveau, Le Pacha, Les aventures de Rabbi Jacob, Trois hommes à abattre an Taxi realiséiert. Hien huet fir sechs Filmer aus der James Bond-Serie For Your Eyes Only, Octopussy, A View to a Kill, The Living Daylights, Licence to Kill a GoldenEye un de Cascade matgeschafft.
CR155
Den CR155 ass e Chemin repris am Kanton Réimech a geet vun Duelem a südlecher Richtung bis op Altwis.
Den CR155 ass ronn 4,0 km laang.
André Dalibert
Den André Dalibert oder och André Dalt, gebuer den 11. Mäerz 1908 zu Sourdeval a gestuerwen de 7. Juni 1997 zu Grainville-sur-Odon, war e franséische Schauspiller a Sänger.
Burebaach (Kuelebaach)
D'Burebaach ass eng lëtzebuergesch Baach am Éislek an der Gemeng Buerschent.
Si huet hir Quell zu Buerschent op enger Héicht vu 448.5 Meter, a leeft vun do aus no Südosten duerch de Buregronn fir ënner Schack op enger Héicht vun 239 Meter an d'Kuelebaach ze lafen, fir da weider mat där bis op d'Bramillen ze kommen, an do vu riets d'Sauer ze fidderen.
Béji Caïd Essebsi
De Béji Caïd Essebsi (Arabesch: الباجي قائد السبس), gebeur den 29. November 1926 zu Sidi Bou Saïd a gestuerwen de 25. Juli 2019 zu Tunis, war en tuneesesche Politiker a vum 31. Dezember 2014 bis zu sengem Doud President vun der Tuneesescher Republik.
Als Jurist vu Formatioun, hat den Essebsi zanter der Onofhängegkeet vun Tunesien, jorelaang verschidde Fonctiounen an der Regierung, dorënner als Innen- (1965-1969), Verdeedegungs- (1969/70) an Aussenminister (1981-1986). Nom Stuerz vum Autokrat Ben Ali an der Revolutioun an Tunesien 2010/2011 war hie vum 27. Februar bis 24. Dezember 2011 Iwwerganks-Ministerpresident vun Tunesien. D'Partei Nidaa Tounes, déi en 2012 gegrënnt hat, krut bei der Parlamentswal am Oktober 2014 déi meeschte Stëmmen.
Naby Twimumu
Den Naby Twimumu, gebuer de 24. August 1990, ass e lëtzebuergesche Foussballspiller.
Hien huet den 30. Januar 2008 fir déi lëtzebuergesch Foussballnationalekipp gespillt.
Eos-Asteroiden
D'Eos-Asteroide sinn eng Asteroidefamill vun der Haaptceinture, déi sech no enger katastrophaler Kollisioun vu groussen Asteroiden an der Vergaangenheet gebilt soll hunn. D'Membere vun der Famill hu Bunnen déi sech gläichen. D'Famill ass nom Asteroid Eos genannt.
1918 huet de japaneschen Astronom Kiyotsugu Hirayama op der Yale University studéiert an hat ugefaangen, d'Beweegunge vun den Asteroiden z'ënnersichen. Hien huet entdeckt, datt d'Exzentrizitéit, Schréi a Bunne vun en ettlechen Objete sech gläichen, a sou eenzel Gruppe bilden. Den Hirayama huet dräi Gruppe beschriwwen, inklusiv d'Eos-Famill mat 19 Memberen. Zanter där Zäit huet sech d'Zuel vun de Membere an der Eos-Famill vergréissert an et waren der am Joer 1993 schonn 289.
D'Asteroide vun der Eos-Famill hu grouss Hallefachsen tëscht 2,99 an 3,03 A.E.. Hir Exzentrizitéite leien tëscht 0,01 an 0,13, an hir Schréi tëscht 8 ° an 12 °. Am Ament sinn ongeféier 4.400 Membere bekannt.
D'Eos-Asteroide gläichen den Asteroide vum Typ - S. Ënnerscheeder geseet ee bei Infraroutanalysen. Als Resultat huet d'Eos-Famill eng eege Kategorie vu K-Typ - Asteroiden.
Zu de Membere vun der Eos-Famill gehéieren d'Asteroiden Eos, Dorothea, Brigitta, Centesima, Salome, Zelima, Latona, Antikleia, Berenike, Cloelia, Kypria, Edisona, Ceraskia, Scott a Waltraut.
Richard I. vun England
De Richard I. genannt Léiwenhäerz, (fr.: Richard Ier Cœur de Lion, en.: Richard I the Lionheart), am Fong Richard Plantagenêt, gebuer den 8. September 1157 zu Oxford a gestuerwen de 6. Abrëll 1199 zu Châlus, war vum 3. September 1189 bis zu sengem Doud Kinnek vun England.
De Richard war den drëtte Jong vum Kinnek Henry II. vun England an der Eleonore vun der Aquitaine.
Hien huet, nodeems e Kinnek gi war, beim Drëtte Kräizzuch matgemaach (1189 bis 1192), fir Jerusalem vun den Truppe vum Sultan Saladin zeréckz'erueweren. Ënnerwee dohinner huet hien d'Stad Messina op Sizilien gestiermt, wat em de Bäinumm "de Léiw" oder "Léiwenhäerz" abruecht huet. Iwwerdeems hien um Kräizzuch war, huet säi Brudder John "Lackland" (Sans Terre) England verwalt. De franséische Kinnek Philippe II. hat ënnerwee sträit mam Richard kritt, an huet dowéinst, nodeems hien éischter nees heem gefuer war, mam John en Ofkommes gemaach, dat dem Philippe en Deel vum englesche Besëtz a Frankräich zougesprach huet, iwwerdeems de Jean d'administrativ Muecht an deenen aneren Territoirë krut. Den engleschen Adel huet dësen Deal ënnerstëtzt.
Wéi de Richard gewuer gouf, wat doheem lass war, an ouni Succès bei der Eruewerung vu Jerusalem, huet hien 1192 eng Armistice mam Saladin geschloss, an huet sech den 30. Oktober nees um Landwee heem gemaach. Hie wollt, als Pilger verkleet, onerkannt bleiwen, mee wéi e wéinst sengem Liewensstil opgefall war, deen alles anescht wéi dee vun engem Pilger war, gouf en op Uerder vum Leopold V. vun Éisträich zu Wien gefaange geholl. De Keeser Heinrich VI. an de franséische Kinnek Philippe II. waren d'accord mat där Arrestatioun. Si wollten, datt hien eng héich Zomm Léisegeld bezuelen (an aner Konditiounen erfëllen) sollt, fir nees fräi ze kommen. De Richard huet dat refuséiert, an de Poopst ëm Hëllef geruff, well hien, als Kräizfuerer, besonnesch Protectioun hat. Den Coelestin III. huet de Leopold V. doropshin exkommunizéiert, an den Heinrich VI. huet dem Richard de Prozess maache gelooss, fir seng Arrestatioun ze legitiméieren, a sou enger Exkommunikatioun z'entgoen.
Dunn huet sech och nach de Philippe II. an d'Léisegeldverhandlungen agemëscht, a versprach, wann de Richard ausgeliwwert géif, de Fuerderungen nozekommen. Domat wier de Richard awer och an der Hand vum franséische Kinnek gewiescht. De Richard war schlussendlech averstanen. Den John Lackland huet allerdéngs refuséiert, d'Léisegeld auszebezuelen, ma dem Richard seng Mamm, d'Eleonore vun Aquitaine, huet d'Suen agedriwwen, andeems se alles verkaaft huet, wat se konnt. D'Onrouen, déi duerch dësen Offloss vu Kapital entstane sinn, hu spéiderhin de Robin-Hood-Mythos ervirbruecht.
Mam Léisegeld huet de Leopold V. zu Wien eng nei Stadmauer finanzéiert, déi bis an d'19. Joerhonnert existéiert huet, an d'Stad Wiener Neustadt grënne gelooss a Friedberg (Steiermark) an Hainburg befestege gelooss. Den Heinrich VI. huet domat säin Ugrëff op Sizilie finanzéiert, a Stied wéi Worms a Speyer befestege gelooss.
De Richard gouf um Reichstag vu Mainz (2.–4. Februar 1194) fräigelooss an ass an de Wochen drop an England zeréckgaangen. Do huet hie Fridde mat sengem Brudder John geschloss an huet Frankräich ugegraff. No Victoirë vum Richard bei Schluechten zu Fréteval 1194, Issoudun 1195 an Angoulême huet de Philippe II. am Traité vu Louviers 1196 zougestëmmt, dem Richard dee gréissten Deel vun den anekdéierten Territoiren am Anjou nees zeréckzeginn.
An de Joren dono huet de Richard sech mat opstännegen Adlegen an der Aquitaine, ënnert der Leedung vum Adémar V. vu Limoges, zerklappt. Bei der Belagerung vun der Buerg Châlus gouf de Richard de 25. Mäerz schwéier blesséiert, an ass de 6. Abrëll 1199 un de Suiten dovu gestuerwen. E gouf an der Abtei Fontevrault begruewen, säin Häerz an der Kathedral vu Rouen.
Mars-sous-Bourcq
Mars-sous-Bourcq ass eng franséisch Gemeng an den Ardennen an der Regioun Grand Est.
NGC 371
Den NGC 371 ass en oppene Stärekoup an engem Emissiounsniwwel (HII-Regioun) op enger Distanz vun ongeféier 200.000 Liichtjoer an der klenger Magellanescher Wollek. Den NGC 371 steet am Stärebild Tucana.
Den NGC 371 gouf den 1. August 1826 vum schotteschen Astronom James Dunlop entdeckt. D'Stäre vum oppene Stärekoup entstinn aus dem Waasserstoff-Gas vun der HII-Regioun Dëse Stärekoup huet ongewéinlech vill verännerlech Stären ë. a. lues pulséierend B Stären (LPS).
Ljuksemburg (Russland)
Ljuksemburg (op Russesch a Kumykesch: Люксембург) ass en Duerf am Rajon (Distrikt) Babajurt an der Republik Dagestan a Russland. Et ass déi eenzeg Uertschaft am Duerfkrees Ljuksemburg, a läit ronn 7 km nordlech vum Distriktszentrum Babajurt.
D'Duerf huet Awunner (Stand ).
Et gouf 1900 vun däitsche baptisteschen (lutheraneschen??) Awanderer als Kolonie Romanowka (Романовка), oder Romanowskoje (Романовское) gegrënnt. Romanowskoje war déi gréisst "ethnesch" däitsch Uertschaft an hirem Distrikt. 1925 gouf d'Duerf vum sowjetesche Regime op Ljuksemburg, zu Éiere vun der Rosa Luxemburg ëmbenannt. Hautdesdaags ass Ljuksemburg en ethnescht kumykescht Duerf, mat just zwou däitsche Familljen, déi hei nach liewen.
Canton de Colmar-1
Den Haaptuert ass Colmar.
Mam Dekret vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Les tontons flingueurs
Ëm wat geet et am Film?
De Gangster Louis le Mexicain (Jacques Dumesnil) läit um Stierfbett. Hie biet de Fernand Naudin (Lino Ventura) op seng Niess Patricia (Sabine Sinjen) opzepassen a gläichzäiteg seng Affairë weiderzeféieren. D'Bridder Volfoni sinn awer guer net domat d'accord...
Arrivano i titani
Arrivano i titani ass e franséisch-italieenesche Sandalefilm vum Duccio Tessari aus dem Joer 1962.
Ëm wat geet et am Film?
De Zeus befreit de Crios, de jéngste vun den Titanen, fir dee sech selwer ernannte Gott a Kinnek Cadmos vu Kreta vum Troun ze stoussen…
Ljuksemburg
Ljuksemburg ass den Numm vum Lëtzebuerger Land a verschiddene Sproochen, ënner anerem op Russesch (cf. "Люксембург"). Люксембург ass och déi kyrillesch Schreifweis vun Toponymmen a Familljennimm Luxembourg, Luxemburg.
De Begrëff Ljuksemburg bezeechent:
The Tree
The Tree ass e franséisch-australesch-däitsch-italieenesche Film vum Regisseur Julie Bertuccelli aus dem Joer 2010. De Film ass nom Buch "Our Father Who Art in the Tree" vum Judi Pascoe gedréint.
Ëm wat geet et am Film?
De Papp vum Simone a Mann vum Dawn stierft onerwaart. D'Simone, 8 Joer, ass iwwerzeegt dat säi Papp am grousse Bam bei hirem Haus mat him schwätzt...
Um Spaweck
De Film op allociné
Julie Adams
D'Julie Adams, gebuer als Betty May Adams de 17. Oktober 1926 zu Waterloo a gestuerwen den 3. Februar 2019 zu Los Angeles, war eng US-amerikanesch Schauspillerin. Si ass an hiren éischte Filmer och als Betty Adams oder Julia Adams opgetrueden.
Si war a Western wéi Bend of the River (1952) vum Anthony Mann an The Man from the Alamo (1953) vum Bud Boetticher ze gesinn. Si ass awer besonnesch bekannt duerch hir Roll am Horrorfilm Creature from the Black Lagoon vum Jack Arnold.
Si huet an iwwer 140 Kinos- an TV-Filmer matgespillt.
Pole vum Äerdmound
Den Nord- an de Südpol vum Äerdmound sinn d'Ennpunkte vun der Rotatiounsachs vun eisem Äerdtrabant an hunn déi selenographesch Breet +90° respektiv -90°.
De Grond fir dëse Phenomeen ass, datt d'Rotatiounsachs vum Mound – anescht wéi déi vun der Äerd – bal riicht op sengem Bunnplang steet. Och zu de Pole vun der Ekliptik steet se nëmmen an enger Schréi vu ronn 1,5° (bei der Äerdrotatioun sinn et 23,4°), soudatt d'Ëmgéigend vun de Moundpolen ëmmer vum Sonneliicht gesträift gëtt.
Weider besonnesch um Mound ass seng gebonne Rotatioun: hie weist der Äerd bal ëmmer déi selwecht Säit, well seng Rotatiounsdauer mat der Ëmlafzäit (Mountlängt) zesummenfällt. Schonn am 19. Joerhonnert gouf dofir gemengt, datt de Masseschwéierpunkt vum Mound net mam Figuremëttelpunkt (Zentrum vun der Moundkugel) iwwerenee stëmmt. D'Miesunge vu verschiddene Moundsonden hunn déi Hypothees confirméiert: Déi béid Punkten hunn en Ofstand vu knapps 2 km, wat bei der neier Definitioun vn de selenographesche Koordinaten ze beuechte war.
Grouss Strukturen an de Polregiounen
Déi gréisst Krateren ëm den Nordpol si Peary, Nansen, Byrd an Hermite (tëscht hinnen d'Leibniz-Bierger) souwéi op der Moundrécksäit de Rozhdestvensky. Déi gréisst Rankbierger um Südpolberäich si Moretus, Newton, Manzinus a Scott, souwéi no bei der Siichtgrenz, den Amundsen an den Drygalski an op der Récksäit déi riseg Rankstrukturen Schrödinger an Zeeman.
Moundsonden, Waasseräis a geplangten Observatoire
An dëse Regiounen dierft d'Duerchschnëttstemperatur ëm -50 °C leien. Do plangen d'US-Astronomen, ëm 2030, ee vun ierdeschem Streeliicht a Funkverkéier geschützten Observatoire ze bauen. Am gënschtegste wier et um Rand vun der Moundrécksäit. An deem Fall misst awer dann d'Telemetrie iwwer kënschtlech Moundsatellitte gemaach ginn.
D'Däller tëscht de „Bierger vum éiwege Liicht“ leie stänneg am Schiet, wat och interessant Opschlëss an Temperaturstudie bidde géif. Ausserdeem konnt 1996 fir d'éischt d'Moundsond Clementine mat Radar kleng Deeler vu Waasseräis noweisen, wat 1999 mat Spektrometer-Miessunge vum Lunar Prospector confirméiert gouf. D'Äis dierft ongeféier mat 1 % am Regolith vun der Mounduewerfläch bäigemëscht sinn, kéint awer och vu 40 cm Déift un, kleng Äislënse bilden. Béid Méiglechkeete wiere fir d'Raumfaart vu groussem Interessi.
Micmacs à tire-larigot
Micmacs à tire-larigot ass e franséische Film vum Regisseur Jean-Pierre Jeunet dem Joer 2009.
Ëm wat geet et am Film?
De Bazil ass bei enger Schéisserei onschëlleg vun enger Kugel an de Kapp getraff ginn. Hie verléiert seng Aarbecht a fënnt sech op der Strooss erëm...
Jonathan Proietti
De Jonathan Proietti, gebuer de 17. Juli 1982 op Lanzarote a Spuenien, ass e lëtzebuergesche Foussballspiller.
Hien huet den 30. Januar 2008 fir déi lëtzebuergesch Foussballnationalekipp gespillt.
Crépy (Pas-de-Calais)
Crépy ass eng franséisch Gemeng am Kanton Fruges am Departement Pas-de-Calais.
The Devil's Agent
The Devil's Agent ass e brittesch-däitsch-iresche Film vum John Paddy Carstairs aus dem Joer 1962 no engem Roman vum Hans Habe.
Ëm wat geet et am Film?
D'Russen an d'Amerikaner spionéieren an den 1950er Joren een deen aneren aus…
Canton de Colmar-2
Den Haaptuert ass Colmar.
Mam Dekret vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Pasiphae (Mound)
De Pasiphae oder Jupiter VIII ass ee vun de baussenzege Mounde vum Planéit Jupiter.
Entdeckung
De Pasiphae gouf de 27. Januar 1908 vum Astronom Philibert Jacques Melotte entdeckt. De Mound gouf op fotografesche Placke fonnt, déi an der Nuecht vum 28. Februar 1908 am Royal Greenwich Observatory (England) beliicht goufen. Ënnersich vun anere Placken hu gewisen, datt den Objet schonn de 27. Januar opgeholl gi war. Well et am Ufank net kloer war, ob et sech ëm en Asteroid oder e Mound handele géif, krut hien déi virleefeg Asteroidebezeechnung 1908 CJ. Den 10. Abrëll konnt schliisslech d'Entdeckung vun engem aachte Mound beim Jupiter bestätegt ginn.
Luc Mischo
De Luc Mischo, gebuer de 17. September 1974, ass e fréiere lëtzebuergesche Foussballspiller.
Pasiphae (Mound)
Entdeckung
De Mound gouf no der Pasiphae, der Fra vum Minos a Mamm vum Minotaurus aus der griichescher Mythologie genannt. Den offiziellen Numm krut de Mound am Joer 1975, virdrun gouf hien als Jupitermond VIII gefouert. Nom Pasiphae gëtt eng Grupp vu Jupitermounde genannt, déi sech op änleche Bunne beweegen. D'Pasiphae-Grupp besteet aus dräizéng Memberen, woubäi de Pasiphae dee gréissten ass.
Bunndaten
De Pasiphae kreest ëm de Jupiter an engem mëttleren Ofstand vun 23.624.000 km a 743 Deeg, 15 Stonnen a 7 Minutten. D'Bunn weist eng staark Exzentrizitéit vun 0,4090 op. Mat enger Schréi vun 151,431° ass d'Bunn retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.
Physikalesch Daten
De Pasiphae huet e mëttleren Duerchmiesser vu ronn 60 km. Seng Dicht gëtt op 2,6 g/cm³ geschat. De Mound ass warscheinlech haaptsächlech aus Silikatgestengs opgebaut. De Pasiphae huet eng ganz däischter Uewerfläch mat enger Albedo vun 0,04. Seng visuell Magnitude ass 17,0m. D'Temperatur op der Uewerfläch huet an der Moyenne -102 °C.
Joseph-Louis Lagrange
Liewen
De Lagrange gouf als Giuseppe Ludovico Lagrangia gebuer. Säi Papp war e guttsituéierte Beamte vu franséischer Ofstamung. Duerch Spekulatiounen hat d'Famill awer erhieflech finanziell Verloschter. De Lagrange ass an den Turiner Kolléisch gaangen, wou hie mat 17 Joer dat éischt mathematescht Interessi gewisen hat, nodeem hien zoufälleg op eng Publikatioun vum Edmond Halley, gestouss war. Säi Papp wollt, datt hie Jurist sollt ginn, awer an der Schoul hat sech de Lagrange méi fir d'Mathematik intresséiert, speziell fir d'Geometrie. An engem Joer hat hie sech dat komplett Wësse vun engem vollstänneg ausgebilte Mathematiker aus senger Zäit bäibruecht.
Mat 19 Joer krut hien e Léierstull fir Mathematik op der kinneklecher Artillerieschoul zu Turin. Do huet hien och seng éischt wëssenschaftlech Aarbechten iwwer d'Differentialequatiounen a d'Variatiounsrechnung publizéiert. 1757 hat hien zu de Grënner vun der Turiner Akademie gehéiert.
Op Ufro vum Friedrich II. vu Preisen goung de Lagrange 1766 als Direkter vun der preisescher Akademie vun de Wëssenschafte an Nofollger vum Leonhard Euler op Berlin. Do huet hie sech mat Problemer vun der Astronomie beschäftegt, awer och mat de partieller Differentialequatioun souwéi mat Froe vun der Geometrie an der Algebra.
1793 war d'Period vun der Terreur an all d'Auslänner goufen aus Frankräich gejot. De Lagrange krut eng Spezialautorisatioun. Kuerz Zäit krut hie 1795 eng Léierplaz op der École normale supérieure a koum an den nei gegrënnten Institut de France. Vu 1797 huet hien dunn op der École polytechnique Schoul gehalen.
Ënner dem Napoleon I. gouf hien zum Grof a Senateur vu Frankräich ernannt. Doduerch huet hien de Papp vum Augustin Louis Cauchy kennegeléiert a gouf en Ënnerstëtzer vum Cauchy.
De Lagrange ass am Panthéon opgeboort. Hien ass och mat sengem Numm um Eiffeltuerm veréiwegt (kuckt dozou: 72 Nimm um Eiffeltuerm).
Hie war de Monni vum Giovanni Antonio Amedeo Plana.
Zesummefassung vu senge Leeschtungen
De Lagrange hat déi analytesch Mechanik (Lagrangefunktioun) begrënnt. Weider Aarbechtsgebidder waren d'Dräikierperproblem vun der Himmelsmechanik (Lagrange-Punkten), d'Variatiounsrechnung an d'Theorie vun de komplexe Funktiounen. Hien hat Undeel un der Gruppentheorie (ier déi als eege Fuerschungsbranche existéiert huett) a bei der Theorie vun de quadratesche Formen an der Zuelentheorie.
CR156
Den CR156 ass e Chemin repris am Kanton Esch-Uelzecht a geet vu Fréiseng an ëstlecher Richtung bis op Uespelt.
Michel-Rodange-Monument um Knuedler
D'Michel-Rodange-Monument um Knuedler an der Stad Lëtzebuerg, dat meeschtens einfach de Fiisschen genannt gëtt, ass e Monument zu Éiere vum Lëtzebuerger Schrëftsteller Michel Rodange (1827-1876).
D'Monument ass besonnesch markant wéinst senger Skulptur, dem Fiisschen, deen den Haaptpersonnage aus dem Renert ass, dem Michel Rodange sengem beschtbekannte Wierk.
D'Monument gouf 1932 offiziell ageweit.
D'Original vum Fiissche gouf am November 1979 gestuel, wouropshin et 1981 duerch eng Kopie ersat gouf.
Monument
Et huet d'Form vun engem Buer deen an d'Ballustrad agebaut ass, déi tëscht dem Stadhaus an der Trap déi an d'Ënneschtgaass erofgeet, steet. Et ass aus hellem Sandsteen gebaut.
Uewen um Monument sëtzt de Fiisschen, den Haaptpersonnage aus dem Renert oder de Fuuss am Frack an a Maansgréisst vum Michel Rodange.
Ënner dem Fuuss ass e Medaillon aus Koffer mam Portrait vum Michel Rodange ze gesinn. Drënner sinn den Numm vum Dichter a säi Gebuerts- a Stiewesdag a Form vun engem Relief aus dem Stee gemeesselt. Ronderëm dësen Haaptdeel vum Monument schwéngt sech e Kranz vu Rousen am Steen.
De Buer selwer besteet aus engem hallef-oktogonale Baseng an dee Waasser aus engem Krunn leeft. E Schëld weist drop hin, datt et Drénkwaasser ass.
Um Réck vum Monument ass e Véierzeiler an der Originalschreifweis aus dem Renert an de Stee gemeesselt: Den Entworf an d'Ornamenter vum Monument sinn d'Wierk vum Moler a Sculpteur Jean Curot, dee Professer an der deemoleger Handwierkerschoul war. De Curot hat mat sengem Plang den ëffentleche Concours fir d'Monument gewonnen, dat virun enger internationaler Jury.
De Renert ass vun de Kënschtler François Demuth an Ernest Grosber sculptéiert ginn.
De Medaillon mam Portrait vum Michel Rodange ass vum Jean-Théodore Mergen.
Aweiung
D'Monument konnt deelweis iwwer eng Suskriptioun realiséiert ginn. D'Aweiung war de 26. Juni 1932, dat a Presenz vum Prënz Felix, dem Staatsminister Joseph Bech, dem Buergermeeschter Gaston Diderich, dem Alphonse Nickels, dee President vum Comité fir d'Opriichte vum Monument war, dem Michel Rodange sengen Duechteren Élise a Marguerite, a soss nach zirka 2000 Leit. Nieft de Riede gouf eng feierlech Kantat gesongen, mat engem Text vum Batty Weber an enger Musek vum Fernand Mertens. D'Kantat gouf vum Orphéon aus der Stad gesongen a vun der Militärmusek begleet.
Gaybach
De Gaybach ass eng ronn 23 km laang Baach an der Südäifel a Rheinland-Pfalz.
D'Baach entsteet aus e puer Quellen an der Géigend vum Arnskopf, vum Bocksbart (503 m) a vum Kahlenberg (537 m) westlech vun Neierbuerg. Se leeft haaptsächlech a südlecher Direktioun, am ënneschte Laf och no Südosten, fir ongeféier 3 km südlech vu Wallendorf an d'Sauer ze lafen.
D'Baach déi am Däitsch-Lëtzebuerger Naturpark leeft, begéint ënnerwee follgenden Uertschaften (vun uewen no ënnen):
Quatre-Champs
Quatre-Champs ass eng franséisch Gemeng an den Ardennen an der Regioun Grand Est.
Den 1. Mäerz 1921 gouf d'Gemeng mat der Croix de guerre 1914-1918 ausgezeechent.
Hautecourt-Romanèche
Hautecourt-Romanèche ass eng franséisch Gemeng am Departement Ain (01) an der Regioun Auvergne-Rhône-Alpes.
D'Gemeng krut hiren Numm 1973 bei der Fusioun vun de Gemengen Hautecourt a Romanèche
Hautecourt-Romanèche läit an der natierlecher Géigend vum Revermont.
Township Kyimyindaing
Kyimyindaing, oder Kyeemyindaing; och Kyi Myin Dine (op Birmanesch: ကြည့်မြင်တိုင်မြို့နယ်) ass eng Randgemeng, e sougenannten Township am Weste vun der Stad Rangun am Süde vum Myanmar.
Zum Township Kyimyindaing gehéieren nach 21 Warden (yatkwet).
Den Township huet 73.134 Awunner (Stand : Dezember 2008) an eng Fläch vu ronn 6 km².
Pierre Metzler
Den Auguste Nicolas Pierre Metzler genannt Pierre Metzler, gebuer de 7. Januar 1907 a gestuerwen de 5. November 1983, war e lëtzebuergesche Foussballspiller.
Hien huet den 9. Februar 1930 fir déi lëtzebuergesch Foussballnationalekipp gespillt.
Ljuksemburg (Kirgisistan)
Ljuksemburg (op Kirgisesch a Russesch: Люксембург) ass en Duerf am Rajon Ysyk-Ata am Gebitt Tschüi a Kirgisistan. Et ass de Verwaltungszentrum vum Aulkrees (Ajyl Okrugu) Ljuksemburg, a läit ronn 2 km westlech vum Gebittszentrum an der Stad Kant.
Giya Kancheli
De Giya Kancheli (გია ყანჩელი), gebuer den 10. Juli 1935 zu Tiflis an och do den 2. Oktober 2019 gestuerwen, war e sowjeteschen an duerno georgesche Komponist, Dirigent a Produzent vu Filmmusek.
Ljuksemburg (Kirgisistan)
D'Duerf huet 4.559 Awunner (Stand : 2009).
Giya Kancheli
Wéi 1991 d'Sowjetunioun opgeléist gouf, huet de Kancheli a Westeuropa gelieft, fir d'éischt zu Berlin an zanter 1995 zu Antwerpen, wou e Residenzkomponist vun der Kinneklecher flämescher Philharmonie ass.
Hien huet d'Musek fir Filmer wéi Mimino, Passport a Kin-dza-dza! geschriwwen.
Ljuksemburg (Kirgisistan)
Et gouf 1925 gegrënnt.
Codogno
Codogno ass eng italieenesch Gemeng mat 15.940 Awunner (2011) an der Lombardei.
Mat méi wéi zéng Banken, bei enger Bevëlkerung vu manner wéi 16.000 Awunner, gëtt se Kleng Schwäiz am Süde vu Lodi genannt.
Claude De Demo
D'Claude De Demo, gebuer 1980, ass eng lëtzebuergesch Schauspillerin.
D'Claude De Demo huet tëscht 1999 an 2003 op der Hochschule für Musik und Darstellende Kunst zu Stuttgart studéiert.
Zanterhier spillt si an Tëlees- an a Kinofilmer, an am Theater (ë. a. zu Frankfurt, Bochum, Köln a Mannheim). Zanter der Saison 2020/21 ass si Member vum Berliner Ensemble.
Pythagoras (Moundkrater)
De Pythagoras ass e groussen Aschlagkrater um nordwestleche Rand vun der viischter Moundsäit, südëstlech vum Krater Carpenter. De Pythagoras huet en opfällege, terrasséierte Rampli an am Krater ass en Zentralbierg mat en ettleche Spëtzten. Seng Déift gëtt op 5250 m geschat.
De Krater gouf 1935 vun der I.A.U. nom griichesche Philosoph Pythagoras genannt.
Karin Monschauer
D'Karin Monschauer, gebuer den 2. September 1960 zu Esch-Uelzecht, ass eng lëtzebuergesch Kënschtlerin. No hirer Première am Escher Jongelycée huet si eng ganz Rei Joren zu Lëtzebuerg geschafft. Wéinst hirem éischte Liewenspartner, deen Italieener war, huet si sech dacks an Italien opgehalen. Si wunnt zurzäit (Stand: 2022) zu Muralto an der Schwäiz.
Schonn als Teenager huet si eege Biller brodéiert. Zanter 2015 ass si kënschtleresch méi aktiv ginn an huet sech a Computergraphik an an der digitaler Konscht spezialiséiert. Hir digital Wierker dréckt si dann an héijer Opléisung op Toile an ënnerschiddleche Gréissten. Niewent hirer digitaler Konscht, brodéiert si weiderhin an huet och ugefaangen ze wiewen an ze molen.
Ausstellungen
D'Kënschtlerin huet hir Wierker a ville Gruppenausstellungen ausgestallt an dat a verschiddene Länner wéi Italien, Portugal, Däitschland, Belsch, Éisträich, Spuenien, Schwäiz, USA, Kanada, Vereenegt Arabesch Emirater.
Nina Simone
D'Nina Simone (fir richteg Eunice Kathleen Waymon), gebuer den 21. Februar 1933 zu Tryon (North Carolina), USA a gestuerwen den 21. Abrëll 2003 zu Carry-le-Rouet, Frankräich, war eng US-amerikanesch Jazz- a Bluessängerin, Pianistin a Songschreiwerin. Si selwer huet hire Musekstil Black Classical Music genannt. Hire Kënschtler-Familljennumm "Simone" geet op d'Simone Signoret vun där se e Fan war.
Si huet 1957 hiren éischten Album publizéiert, an hir Concerten an der Town Hall zu New York, 1959, hu s'an den USA an an Europa bekannt gemaach. An den 1960er Joren huet se sech an der amerikanescher Biergerrechtsbeweegung engagéiert.
Vun den 1980er Joren un huet si haaptsächlech an Europa, ufanks zu London, duerno a Frankräich gelieft.
Hiert bekanntste Stéck ass My Baby Just Cares for Me, dat duerch e Reklammsspott 1987 op eemol e Welthit gouf. Si selwer hat awer finanziell bal näischt dovun.
Alberto Grimaldi
Den Alberto Grimaldi, gebuer den 28. Mäerz 1925 zu Neapel a gestuerwen den 23. Januar 2021 zu Miami a Florida war en italieenesche Filmproduzent.
De Grimaldi war vu Beruff Affekot. Hien huet an den 1960er Joren ugefaange Filmer ze produzéieren. Hien huet als Produzent Filmer wéi Il Casanova di Federico Fellini vum Federico Fellini, Salò o le 120 giornate di Sodoma vum Pier Paolo Pasolini, Ultimo Tango a Parigi an Novecento alle béid vum Bernardo Bertolucci a Gangs of New York vum Martin Scorsese matfinancéiert. Hie war och de Produzent vun e puer vun de beschten Italowestern wéi Il buono, il brutto, il cattivo (1966) vum Sergio Leone, Faccia a faccia (1967) vum Sergio Sollima, La resa dei conti (1966) och vum Sergio Sollima an Il mercenario (1968) vum Sergio Corbucci.
Suezkrich
D'Suezkris (och Suezkrich oder Sinai-Krich genannt) war en internationale Konflikt, deen am Oktober 1956 zu engem Loftugrëff vun enger Allianz aus Groussbritannien a Frankräich op Egypten gefouert an eng Besetzung vun der Sinai-Hallefinsel an der Gazasträif duerch déi israeelesch Arméi ausgeléist huet. Ausléiser war d'Verstaatlechung vun der Compagnie universelle du canal maritime de Suez, déi an der Haaptsaach franséisch a brittesch Actionären hat, duerch de President vun Egypten, de Gamal Abdel Nasser. De Suezkanal hat eng grouss Bedeitung fir Groussbritannien, dat e groussen Deel vu sengem Pëtrol doduerch transitéiert ass. Am Hannergrond stoungen dem Nasser seng Ambitiounen, Egypten, dat formell souverän war, aus der brittescher Aflosssphär ze befreien.
Nodeems no der Verstaatlechung Frankräich a Groussbritannien ouni Succès probéiert haten, d'Benotzungrechter um Kanal ze verhandelen, hu si decidéiert, de Gamal Abdel Nasser ze stierzen. Nom Ugrëff vu Groussbritannien, Frankräich an Israel hunn d'USA an d'Sowjetunioun déi anglo-franséisch Campagne virun d'UNO bruecht an s'esou op diplomatesche Wee dozou gezwongen, hir Truppen aus de besate Gebidder nees zeréckzezéien. Am Dezember 1956 gouf eng Friddenstrupp vun der UNO op der israeelesch-egyptescher Grenz stationéiert, an am Mäerz 1957 war d'Kris eriwwer.
Ausserdeem huet hir Interventioun an Egypten Groussbritannien a Frankräich an e schlecht Liicht geréckelt, well se domat hir Kredibilitéit verluer haten, wéi se déi sowjetesch Interventioun an Ungarn zur selwechter Zäit verurteelt hunn.
Ötzi
Ötzi ass den Numm, deen engem Mann gi gouf, deen ëm 3300 v. Chr gestuerwen ass an deem seng Läich duerch natierlech Mumifikatioun (Lyofiliséierung, d. h. duerch Fréieren ausgedréchent) an engem Gletscher erhale blouf.
E gouf duerch Zoufall vun enger Koppel, dem Helmut an der Erika Simon, den 19. September 1991 bei enger Wanderung an den Ötztaler Alpen, am Gletscher vum Hauslabjoch op 3.210 m Héicht entdeckt, op der Grenz tëscht Éisträich an Italien, no bei der Similaun-Biergketten. E gëtt dofir och alt Hauslabjoch-Mann oder Similaun-Mann genannt. Ufanks gouf ugeholl, et géif sech ëm eng Persoun handelen, déi virun e puer Joer an de Gletscher gerode wier. Geschwë gouf awer kloer, datt déi Läich méi al misst sinn. Analysen hu spéider erginn, datt et sech effektiv ëm e Mënsch aus der Jongsteenzäit, respektiv der Kofferzäit handele géif, dee viru méi wéi 5.500 Joer gelieft huet.
Beschreiwung
Nieft der Läich goufen ausser Reschter vu Gezei och e ganze Koup Alldaags- a Gebrauchsgéigestänn fonnt. D'Gezei bestoung ë. a. aus enger Jackett a Boxebeen aus Schofspelz (d'Boxebeen goufen vun engem kallefsliedere Rimm festgehalen, mat driwwer enger Schipp, déi bis un d'Knéie goung), Schong aus Rënds- a Bierelieder, déi mat gedréchentem Gras gestoppt waren, fir géint Schauteren an d'Keelt ze schützen, an enger Mutz aus Wollefspelz.
Ausserdeem hat hien e Kofferbeil bei sech, e Bou a 14 Feiler, bei deenen hirer zwéin d'Feilspëtzten aus Feiersteen erhale sinn, en Dolch aus Feiersteen, an och eng Zort Dro fir um Réck aus Hieselterholz an eng kleng zylindresch Këscht aus der Schuel vun enger Bierk, an där warscheinlech Kuel, déi gegloust huet, transportéiert gouf. Ausserdeem hat hien eng Posch fir iwwer d'Schëller mat klengem Geschier bei sech, dorënner e Buer an eng Kléng fir ze schneiden.
Soss
Ronderëm den Ötzi gouf et e klengen diplomatesche Sträit tëscht Éisträich an Italien, op wat fir enger Säit vun der Grenz e fonnt gouf. Nodeems nogemooss gouf, datt et op italieeneschem Territoire war, hunn d'Autoritéiten aus Éisträich, wou en no sengem Fond op der Universitéit Innsbruck ënnersicht gouf, e wéi dës ofgeschloss waren un déi italieenesch viruginn. Am Südtirol gouf extra e Musée opgeriicht, wou d'Mumie versuergt gëtt, an d'Saachen, déi e bei sech an un hat, ausgestallt an explizéiert ginn.
Et gouf och e jorelaange Sträit viru Geriicht dorëms, ween en als éischt fonnt hätt (nieft der däitscher Koppel hunn nach zwee aner Leit behaapt, si hätten den Ötzi schonn éischter gesi gehat), an ob a wéi vill Fannerloun dofir géif eraussprangen. Eréischt 2010 konnt dës Affär zugonschte vun der däitscher Witfra (de Mann war an der Tëschenzäit gestuerwen) entscheet ginn.
Sven Clement
De Sven Clement, gebuer den 19. Januar 1989, ass e lëtzebuergesche Politiker an Deputéierten (Piratepartei).
Hien huet op der Uni Saarbrécken Wirtschaftsinformatik studéiert a sëtzt zanter 2018 fir d'lëtzebuergesch Pirate Partei als Deputéierten an der Chamber.
Hie bedreift zesumme mat sengem Parteikolleeg Jerry Weyer eng Beroderfirma fir digital Kommunikatioun, Clement & Weyer Consulting sàrl, déi och Participatiounen an anere Firmaen huet.
Politesch Carrière
Nach als Schüler huet de Sven Clement sech an der LSAP engagéiert. Hien huet déi Partei awer no de Chamberwalen 2009 verlooss. 2010 ass hien zesumme mat 3 anere Kandidate vun der Piratepartei an d'Studenteparlament (AStA) vun der Uni Saarbrécken gewielt ginn a war responsabel fir d'Uni vun der Grande Région (UGR), fir den ëffentleche Verkéier a fir d'international Kooperatiounen. De Sven Clement war President vum AStA zu Saarbrécken vum Juli 2012 bis Juli 2014.
Affär Medicoleak
No enger Plainte vum deemolege Justizminister François Biltgen wéinst Dateklau, gouf am Kader vun der sougenannter Affär Medicoleak am Abrëll 2012 eng Perquisitioun beim Sven Clement gemaach, bei där zwee Macbooken, zwéin iPhonen an een iPad confisquéiert goufen. De 16. Oktober 2014 gouf hien um Stater Geriicht wéinst Déifstall vun internen Daten a wéinst Hacking zu enger Geldstrof vu 500 Euro verurteelt.
"Arrêt Clement"
Wéi Enn 2019 bekannt ginn ass, datt d'RTL Grupp een Deel vun hiren Aktivitéite vu Lëtzebuerg an Däitschland verlagere géif, huet den Deputéierte Sven Clement beim Premier a Medieminister Xavier Bettel nogefrot, fir de Vertrag tëscht RTL an dem Lëtzebuerger Staat kënnen ze liesen. Den 12.11.2019 huet de Premier erkläert, datt e wéinst enger Clause de confidentialité keng Asiicht an de Kontrakt kéint zouloossen. De Sven Clement ass doropshi viru Geriicht gaangen. An enger éischter Instanz huet den Tribunal administratif sech als net kompetent deklaréiert, wouduerch d'Affär un d'Cour administrative gaangen ass.
Déi huet de 26.01.2021 (n° 44997C) tranchéiert, datt d'Deputéiert am Kader vun hirer Kontrollfunktioun vis-à-vis vun der Regierung mussen d'Recht hunn all d'Kontrakter tëscht dem Staat an Drëtten ze liesen. Dësen Arrêt huet duerno an de Medien an an der Chamber fir vill Opreegung gesuergt.
Privat
De Sven Clement ass bestuet a Papp vun engem Meedchen.
Parves et Nattages
Parves et Nattages ass eng nei franséisch Gemeng am Departement Ain (01) an der Regioun Auvergne-Rhône-Alpes.
Eileen Byrne
D'Eileen Byrne, gebuer 1984 zu Lëtzebuerg, ass eng lëtzebuergesch Filmregisseurin.
Liewen a Karriär
Si ass d'Kand vun enger däitscher Mamm an engem franséisch-schottesche Papp. Schonn an hirer Jugend huet si éischt Theaterstécker a Musicalle geschriwwen. No hirem Secondaire-Ofschloss an der Europaschoul huet si e puer Stagë bei Filmproduktiounsgesellschaften zu Lëtzebuerg gemaach. Si huet "performing arts" am englesche Winchester an Theater, Musek, Konschtgeschicht a Filmregie zu München studéiert. ​2012 an 2013 huet si zousätzlech e Master a Filmregie zu Toulouse gemaach.
Si war ee vun den Dréibuchauteure vum Kannerfilm D'Schatzritter an d'Geheimnis vum Melusina (2012).
2013 huet si bei enger Episod vun der lëtzebuergescher Sitcom Comeback Regie gefouert.
Hiren Ofschlossprojet, de Kuerzfilm Was bleibt (2019), gouf ënner anerem fir den amerikanesche Studentenoscar ("Student Academy Award") an der Kategorie "Narrative (International Film Schools)" nominéiert. E war och fir den Nowuesspräiss First Steps an der Kategorie "Kuerz- an Animatiounsfilm" nominéiert. Dee Präis ass fir déi bescht Ofschlossfilmer vun de Filmschoulen an den däitschsproochege Länner. Och beim Lëtzebuerger Filmpräis 2021 war de Film als "Beschte Kuerzfilm" nominéiert. E gouf um LuxFilmFest, um Filmfestival Max Ophüls Preis zu Saarbrécken, um Filmfestival vu Palm Springs an um polnesche Festival Camerimage, deen op Kameraaarbecht spezialiséiert ass, gewisen. Am Film geet et ëm eng Fra, déi Broschtkriibs huet, a wéi hire Kampf géint d'Krankheet hir Bezéiung belaascht.
D'Eileen Byrne huet eng Episod (Kayane) vun der franséisch-belsch-lëtzebuergescher Documentairesserie Ex aequo! gedréint, déi 2021 ausgestraalt gouf.
Sainte-Marie (Ardennes)
Sainte-Marie ass eng franséisch Gemeng an den Ardennen an der Regioun Grand Est.
Jasseron
Jasseron ass eng franséisch Gemeng am Departement Ain (01) an der Regioun Auvergne-Rhône-Alpes.
Jasseron läit am Revermont, eng 8 km ëstlech vu Bourg-en-Bresse.
Arue (Landes)
Arue (op Okzitanesch: Arua) ass eng franséisch Gemeng am Departement Landes an der Regioun Nei-Aquitaine.
Vienne-le-Château
Vienne-le-Château ass eng franséisch Gemeng am Departement vun der Marne an der Regioun Grand Est.
Arue (Landes)
Geographie
D'Gemeng läit matzen an de Bëscher vun de Landes.
Vienne-le-Château
An der Zäit vum Éischte Weltkrich louch Vienne-le-Château op der Frontlinn a war den Theater vun de mäerdereschste Kämpf an där Géigend.
Arue (Landes)
Verkéier
Fréier war d'Gemeng un d'Schinnennetz duerch d'Schmuelspuerbunn Roquefort - Lencouacq-Jourets ugeschloss. Zu Arue steet dovun nach déi eenzeg gutt erhale Gare vun der Streck.
Freddie Mercury
De Freddie Mercury, mam richtegen Numm Farrokh Bulsara, gebuer de 5. September 1946 zu Stone Town, am Protektorat Sansibar (haut Tansania), a gestuerwen de 24. November 1991 zu London, war e britteschen Auteur a Komponist vu Lidder, Sänger a Museker, deen als Sänger vun der Rockband Queen international bekannt gouf.
Mat Queen huet hien déi meescht vu senge grousse Succèse publizéiert, wéi Bohemian Rhapsody, Somebody to Love, We Are the Champions, Don't Stop Me Now oder Crazy Little Thing Called Love. Hien huet och zwéi Solo-Albumen erausbruecht: Mr. Bad Guy 1985 a Barcelona 1988, wourop en d'Titellidd mat der Sopranistin Montserrat Caballé gesongen huet.
Een Dag viru sengem Doud duerch eng Longenentzündung huet hie bekannt gemaach, datt hien Aids hätt.
Henri Damme
Den Henri Dammé, gebuer den 31. Mäerz 1936, ass e fréiere lëtzebuergesche Foussballspiller.
Hien huet den 9. Mäerz 1961 fir déi lëtzebuergesch Foussballnationalekipp gespillt.
Jean-Pierre Kremer
De Jean-Pierre Kremer, gebuer den 20. September 1912 a gestuerwen de 14. Abrëll 1957 zu Déifferdeng, war e lëtzebuergesche Foussballspiller.
Hien huet de 4. November 1934 fir déi lëtzebuergesch Foussballnationalekipp gespillt.
Kituro Rugby Club
De Kituro Rugby Club ass e Rugbysclub zu Schaerbeek (Haaptstadregioun Bréissel), deen 1961 gegrënnt gouf.
Margaret Lee
D'Margaret Lee, gebuer als Margaret Gwendolyn Box de 4. August 1943 zu Wolverhampton, ass eng englesch Schauspillerin.
D'Margaret Lee war haaptsächlech an Abenteuer- a Kriminalfilmer aus Italien ze gesinn. Si huet mat bekannte Schauspiller wéi Jean Gabin, Totò, Gérard Blain, Christopher Lee a Klaus Kinski zesumme gespillt.
Véry
Véry ass eng franséisch Gemeng am Departement Meuse an der Regioun Grand Est.
Owend
Den Owend ass deen Deel vun engem Dag, an där d'Sonn d'Horizontlinn erreecht, an d'Schummerecht an de Sonnenënnergang ufänken. Jee no Joreszäit a jee no Breetegrade kann den Owend zu verschiddenen Zäiten antrieden. Méi prezis ass et eng Dageszäit, déi tëscht Mëtteg an Nuecht ass.
D'Iessen owes nennt een Nuechtiessen (Owesiessen).
Gewéinlech ass den Owend d'Period vum Enn vun enger Aarbechtsaktivitéit. Vun dëser Dageszäit gëtt gär profitéiert, fir sech z'erhuelen oder soss Fräzäitaktivitéiten nozegoen. Dofir ass si wichteg fir déi, déi Televisiounsprogrammer, Theateren, Entertainment- an Hobbyclibb, Restauranten, asw. bedreiwen.
Kolonialissem
Als Kolonialissem oder Kolonialismus gëtt am Allgemengen d'Politik vum Besetzen an Ausbeite vu frieme Gebidder, meeschtens an Iwwerséi, vun europäesche Länner, tëscht dem 16. an 20. Joerhonnert verstanen. Et ass eng territorial Vergréisserung vun engem Staat, déi vun enger militärescher, politescher a wirtschaftlecher Kontroll iwwer déi ënnerworfe Kolonie markéiert ass. D'Herrschaft déi d'Europäer an deem Zäitraum iwwer grouss Deeler vun der Welt haten, war gréisstendeels en Ënnerdréckungssystem deen op Rangstegkeet, Rassissem a missionareschem Eifer baséiert huet. Zu de grousse Beispiller wou Kolonialmuechte radikal iwwer Läiche gaange sinn, zielen do Nord- a Südamerika wou d'Urawunnwer praktesch ausgeläscht goufen, Afrika wou méi wéi zwielef Millioune Schwaarzer versklaavt an iwwer den Atlantik verschleeft goufen, oder Indie wou de British Empire Millioune vun Hongerdoudegen a Kaf geholl huet. Et gouf awer net nëmmen De Kolonialissem, mä et gouf en a ville Formen an Aspekter. Sou gehéieren zur Geschicht vum Kolonialissem net nëmme Leit wéi de Kolumbus, de Vasco da Gama an den James Cook déi mat hire risikoräiche Reesen an onbekannt Géigenden, d'Wëssen iwwer d'Welt vergréissert hunn, mä och skrupellos Geschäftsleit wéi den Hollänner Jan Pieterzoon Coen dee fir d'Ostindiengesellschaft d'Awunner vu ganzen Inselen am Pazifik nidderbrätsche gelooss huet.
Bevëlkerungsstruktur war och dacks ënnerschiddlech. Dacks hunn do Honnertdausende vu Siidler meeschtens Baueren aus dem Mammeland gewunnt, wéi z. B. an Algerien oder nëmmen e Grappvoll vun Delegéierten wéi an Däitsch-Neiguinea dat vu Berlin aus dirigéiert gouf.
De Kolonialissem huet awer net nëmme Misär mat sech bruecht, mä en huet och dacks bei der Moderniséierung an de koloniséierte Gebidder gehollef. Sou goufen z. B. fir eng besser Exploitatioun Eisebunne gebaut, et goufe Verwaltungen ageriicht, en ëffentlecht Gesondheetswiesen op d'Bee gestallt a Schoule gebaut an deenen zu gudder Lescht déi eenheemesch Elite ausgebilt gouf déi et wéi de Mahatma Gandhi an de Jawaharlal Nehru an Indien oder de Kwame Nkrumah am Ghana, spéider fäerdegbruecht hunn, fir hiert Land nees an d'Onofhägerkeet ze féieren.